CELEX: C2007/020/24
Language: sk
Date: 2007-01-27 00:00:00
Title: Vec T-345/06: Žaloba podaná 4. decembra 2006 – Complejo Agrícola/Komisia

27.1.2007   
            
            
               SK
            
            
               Úradný vestník Európskej únie
            
            
               C 20/18
            
         Žaloba podaná 4. decembra 2006 – Complejo Agrícola/Komisia
   (Vec T-345/06)
   (2007/C 20/25)
   Jazyk konania: španielčina
   Účastníci konania
   
      Žalobca: Complejo Agrícola S.A. (Madrid, Španielsko) (v zastúpení: A. Menéndez Menéndez a G. Yanguas Montero)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               pripustiť žalobu,
            
         
               —
            
            
               pripustiť a vykonať navrhované listinné dôkazy,
            
         
               —
            
            
               čiastočne zrušiť článok 1 v spojení s prílohou 1 rozhodnutia Európskej komisie z 19. júla 2006, pokiaľ ide o územie európskeho významu (SCI) Acebuchales, a v plnom rozsahu obnoviť výkon vlastníckeho práva Complejo Agrícola nad časťou poľnohospodárskej usadlosti, ktorá nespĺňa environmentálne hodnoty potrebné na vyhlásenie za SCI,
            
         
               —
            
            
               zaviazať Komisiu na náhradu trov konania, ktoré vznikli Complejo Agrícola.
            
         Žalobné dôvody a hlavné tvrdenia
   Táto žaloba smeruje proti rozhodnutiu Komisie z 19. júla 2006, ktorým sa v súlade so smernicou Rady 92/43/EHS prijíma zoznam území európskeho významu pre stredomorskú biogeografickú oblasť (1), v rozsahu, v akom za územie európskeho významu (SCI) v položke ES6120015 vyhlasuje „Acebuchales de la Campiña sur de Cádiz“, keďže žalobca je vlastníkom poľnohospodárskej usadlosti, ktorá je zahrnutá do tohto SCI.
   Na podporu svojich návrhov žalobca uvádza:
   
               —
            
            
               že Komisia nesprávnym uplatnením kritérií stanovených v prílohách I, II a III smernice 92/43/EHS prekročila svoju právomoc pri vymedzení SCI „Acebuchales de la Campiña sur de Cádiz“, ktoré ovplyvňuje poľnohospodársku usadlosť žalobcu. Okrem toho výsledkom nesprávneho uplatnenia kritérií uvedených v prílohe III smernice 92/43/EHS zo strany Komisie je, že za SCI sa považujú rozľahlé pozemky vo vlastníctve žalobcu, ktoré nespĺňajú environmentálne hodnoty, čím bola porušená zásada proporcionality a zásada zákonnosti,
            
         
               —
            
            
               došlo k neodôvodnenému a neprimeranému obmedzeniu oprávnení užívať majetok a poberať z neho plody, ktoré sú inherentnou súčasťou vlastníckeho práva žalobcu k častiam poľnohospodárskej usadlosti, ktoré sú ovplyvnené SCI „Acebuchales de la Campiña sur de Cádiz“ a nemajú environmentálnu hodnotu,
            
         
               —
            
            
               žalobca nemal možnosť zúčastniť sa konania o vyhlásenie „Acebuchales de la Campiña sur de Cádiz“ za SCI, čím bolo porušené právo byť vypočutý a zásada právnej istoty.
            
         
      (1)  Ú. v. EÚ L 259, 21.9.2006, s. 1.